Aphrodisia ab Antigono Gonata celebrata

Aphrodisia ab Antigono Gonata Athenis celebrata a Lynceo Samio descripta sunt. Antigonus II Gonatas fuit filius Demetrii Poliorcetae et ab anno 277 usque ad 239 a.C.n. Macedonum rex. Perpauca de hac cena servantur  (101e-f):

"Lynceus cenam describens quam Lamia tibicina Demetrio Poliorcetae dederit convivas nuper receptos statim pisces omnis generis carnesque edere narrat; simili modo in cena qua Antigonus rex Aphrodisia celebraverit et in cena Ptolemaei regis pisces carnesque a principio adfert" (Lynceus fr. 4 Dalby).
Hoc convivium Athenis celebratum et in epistula Hippolocho missa descriptum ex alio Deipnosophistarum loco satis constat (128a). Aphrodisia Athenienses domo cenantes celebrabant; talia facta sunt in Aphrodisiis apud Gnathaenam meretricem celebratis (impensibus Diphilo comico) si Machoni credimus.Machon, Chriae 263-284 Gow  579e

 Notae 

Categoria:Cenae
Categoria:Historia Athenarum
Categoria:Ars convivialis Hellenistica
Categoria:Antigonus Gonatas
Categoria:Venus (dea)